 Hawsha lagu tiro-koobayo gaadiidka dawladdu leedahay oo laga hirgelin doono dhammaanba hayadaha kala duwan ee dawladda, isla-markaana safka hore kaga jirta qorsheyaasha xukuumadda madaxweyne, Muuse Biixi ee Boqolka maalmood ee muddo-xileedka madaxweynaha, ayaa waxa ugu horrayn sharraxaad ka bixiyey wasiirka Gaadiidka iyo Horumarinta Jidadka, Mudane Cabdilaahi Abokor Cismaan, waxaana uu yidhi, Inaga oo ka duulayna siyaasadda gaadiidka ee hore loo ansixiyey waxaanu goaansanay in tiro-koobka loogu horraysiiyo gaadiidka dawladda, kuwa gaarka loo leeyahayna waanu tiro-koobi doonaa insha allah, habka aanu wax ku tiro koobaynaana waa hannaan awood inoo siinaya in aanu muddo shan daqiiqo ka yar ku ogaano tirada guud ee gaadiidka dawladda meel kasta oo ay joogaan, waxa kale oo uu xog inaga siinayaa gaadhiga xaaladdiisa inuu shaqaynayo iyo inuu fadhiyo, si loo xaraasho ama loo kiciyo, waxaana ay shaqadani socon doontaa muddo 28-maalmood ah. 